Salamo faha-118

Ny **Salamo faha-118** dia salamo ao amin' ny Bokin' ny Salamo ao amin' ny Baiboly. Tafiditra ao amin' ny fizaràna atao hoe "boky fahadimy" (Sal. 107 - 150) ity salamo ity.

## Dikan-teny malagasy

### Dikan-teny katôlika

# (Raha vao miainga ny fivavahana mandeha) Miderà an' ny Tompo, fa tsara fo izy, fa mandrakizay ny famindram-pony!
# Aoka Israely hilaza hoe: Eny, mandrakizay ny famindram-pony!
# Aoka ny taranak' i Aarona hilaza hoe: Eny, mandrakizay ny famindram-pony!
# Aoka izay matahotra an' ny Tompo hilaza hoe: Eny, mandrakizay ny famindram-pony!
# (Eny am-pandehanana) Niantso an' ny Tompo, tao anatin' ny fahoriako aho; ary namaly ahy Iaveh, ka nampahalalaka ahy.
# Iaveh no miandany amiko ka tsy matahotra na inona na inona aho; hahefa inona amiko izay olombelona?
# Iaveh no miandany amiko, eo amin' izay mamonjy ahy, dia hahita ny faharavan' ireo mankahala ahy aho.
# Aleo mitady fialofana amin' ny Tompo, toy izay mitoky amin' olombelona.
# Aleo mitady fialofana amin' ny Tompo, toy izay mitoky amin' ny mpanapaka.
# Ny firenena rehetra nitangorona tamiko; izaho kosa mandripaka azy, amin' ny anaran' ny Tompo.
# Izy ireo nitangorona tamiko sy nanarona ahy, izaho kosa mandripaka azy, amin' ny anaran' ny Tompo.
# Nitangorona tamiko tahaka ny renitantely izy ireo; nefa maty toy ny afon-tsilo: izaho kosa mandripaka azy amin' ny anaran' ny Tompo.
# Hianao nandronjina ahy mafy handavo ahy, fa Iaveh kosa namonjy ahy.
# Iaveh no heriko sy fihirako; izy no famonjena ahy.
# Hobim-pandresena amam-pamonjena no manakoako ao an-dain'ny marina. Fa naneho ny heriny ny tànana ankavanan' ny Tompo,
# nisandratra ny tànana ankavanan' ny Tompo, naneho ny heriny ny tànana ankavanan' ny Tompo.
# Tsy ho faty aho fa ho velona, ka hitory ny asan' ny Tompo.
# Nofaizin' ny Tompo mafy aho, nefa tsy natolony ho amin' ny fahafatesana.
# Amohay ny vavahadin' ny fahamarinana aho, mba hidirako, sy hiderako an' ny Tompo.
# (Ny mpisorona) Ity no vavahadin' ny Tompo, ny marina no mahazo miditra eo.
# (Ny filohan' ny vahoaka) Hankalaza anao aho fa namaly vavaka ahy hianao, ka efa famonjena ahy hianao.
# Ny vato narian' ny mpanorina, dia tonga vato fehizoro.
# (Ny mpisorona) Asa vitan' ny Tompo izany, ka zava-mahagaga eo imasontsika.
# (Ny vahoaka miditra) Ity no andro nataon' ny Tompo, mifalia sy miravoravoa isika.
# Ry Iaveh ô, omeo ny famonjena! Ry Iaveh ô, omeo ny fanambinana!
# (Ny mpisorona miteny amin' ny mpitarika) Isaorana anie ilay avy amin' ny anaran' ny Tompo! Mitso-drano anareo, avy ao an-tranon' ny Tompo izahay!
# Andriamanitra Iaveh; mampamirapiratra ny fahazavana amintsika izy. Ny mpisorona miteny amin' ny vahoaka - (Ny mpisorona miteny amin' ny vahoaka) Rohizo kofehy ny sorona, hatreo amin' ny tandroky ny otely.
# (Ny vahoaka) Hianao no Andriamanitro, ka hidera anao aho; Andriamanitro, ka hanandratra anao aho.
# (Miaraka daholo) Mankalazà an' ny Tompo fa tsara fo izy, mandrakizay ny famindram-pony!

## Jereo koa

* **Boky voalohany**: Sal. 1 - 2 - 3 - 4 - 5 - 6 - 7 - 8 - 9 - 10 - 11 - 12 - 13 - 14 - 15 - 16 - 17 - 18 - 19 - 20 - 21 - 22 - 23 - 24 - 25 - 26 - 27 - 28 - 29 - 30 - 31 - 32 - 33 - 34 - 35 - 36 - 37 - 38 - 39 - 40 - 41.

* **Boky faharoa**: Sal. 42 - 43 - 44 - 45 - 46 - 47 - 48 - 49 - 50 - 51 - 52 - 53 - 54 - 55 - 56 - 57 - 58 - 59 - 60 - 61 - 62 - 63 - 64 - 65 - 66 - 67 - 68 - 69 - 70 - 71 - 72.
* **Boky fahatelo**: Sal. 73 - 74 - 75 - 76 - 77 - 78 - 79 - 80 - 81 - 82 - 83 - 84 - 85 - 86 - 87 - 89.
* **Boky fahefatra**: Sal. 90 - 91 - 92 - 93 - 94 - 95 - 96 - 97 - 98 - 99 - 100 - 101 - 102 - 103 - 104 - 105 - 106.
* **Boky fahadimy**: Sal. 107 108 - 109 - 110 - 111 - 112 - 113 - 114 - 115 - 116 - 117 - 118 - 119 - 120 - 121 - 122 - 123 - 124 - 125 - 126 - 127 - 128 - 129 - 130 - 131 - 132 - 133 - 134 - 135 - 136 - 137 - 138 - 139 - 140 - 141 - 142 - 143 - 144 - 145 - 146 - 149 - 150.

* **Salamo apôkrifa**: Salamo faha-151 - Salamo faha-152 hatramin' ny faha-155.